Þann 25. Janúar 2012 síðastliðinn gerði RannUng samstarfssamning við sveitarfélögin í Kraganum ; Garðabæ , Hafnarfjörð , Kópavog , Mosfellsbæ og Seltjarnarnes , um rannsóknarverkefni í leikskólum . Markmið samstarfsins var að auka þekkingu á leikskólastarfi í sveitarfélögunum og stuðla að auknum gæðum í leikskólastarfi . Sérfræðingar og meistaranemar við Menntavísindasviði Háskóla Íslands unnu með starfsmönnum leikskólanna og leiðbeindu um framkvæmd rannsóknarinnar . Starfendarannsókn er rannsóknaraðferð sem miðar að því að kennarar endurskoði starf sitt með það fyrir augum að bæta eigin starfshætti . Kennarar sem taka þátt í slíkum rannsóknum beina athyglinni að eigin starfsháttum . Prófaðar eru nýjar leiðir sem kennararnir sjálfir taka þátt í að móta . Gerðar eru athuganir á því hvernig til tekst með því að afla gagna sem síðan eru greind og túlkuð . Ferill starfendarannsókna : Skoða núverandi starfshætti Koma auga á hvað megi bæta Skipuleggja breytingar og ný vinnubrögð Innleiða ný vinnubrögð Leggja mat á ný vinnubrögð Starfsfólk deildanna sem tók þátt ákváðu hvaða áherslu og leiðir voru farnar í samráði við meistaranema og sérfræðing . Það aflaði sér upplýsinga um sitt námsvið , gerði vettvangsathuganir og hélt dagbækur . Starfsfólkið skráði og ígrundaði eigið starf og tók ákvörðun um hvernig það gat betrumbætt starfshætti inni á deild . Í lok verkefnisins var tekin ákvörðun um starfshætti sem þróast höfðu yfir rannsóknartímann . Bók er væntanleg á haustmánuðum 2016 um rannsóknarverkefnið .